Ferxunde Melıkzade (فرخنده ملک زاده) namê keyneka ke tarixê Adare 15, 2015 de suka Kabili de terefê merduman ra kışiyaya, linç biya. Ferxunde, Camiya Şa du Şemşıra ver de be ju mıle werênayış kerdo, dıma werênayışi tayê merduman aye sero iftıra eşta, u inan vato ke Ferxunde Qurane vêşna. Merdumi be psikolociya naxıran aver şiyê u a linç kerda. Cayo ke tede Ferxunde qetl biya, polisi zi ameyi ema inan çiyê nêkerdo, ê teyna vındertê u pawıtê.